Diari Oficial de la Generalitat Valenciana


Sumari del DOGV 7887, del 04-10-2016 (2016/7657)

Extracte de la Resolució de 28 de setembre de 2016, del rector de la Universitat Politècnica de València, per la qual es rectifica la Resolució de 20 de setembre de 2016, per la qual es convoca el Programa de Cooperació Tècnica al Desenvolupament Meridies PAS per a l'any 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/7657


Data del document
:   28-09-2016

Organisme emissor
:   Universitat Politècnica de València

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 28 de setembre de 2016, del rector de la Universitat Politècnica de València, per la qual es rectifica la Resolució de 20 de setembre de 2016, per la qual es convoca el Programa de Cooperació Tècnica al Desenvolupament Meridies PAS per a l'any 2016. [2016/7657]  
BDNS (Identif.): 317957  
  
Advertit un error en les bases de la Resolució del rector del 20 de setembre de 2016, per la qual es convoca el Programa Meridies RBJ 2135, aquest Rectorat, fent ús de les competències que li atribueix l'article 20 de la Llei Orgànica 6/2001, de 21 de desembre, d'Universitats, i emparat en el que estableix l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, de 26 de novembre, ha resolt rectificar la base 2 de la convocatòria, en el sentit següent:  
  
On diu:  
«Pot sol·licitar aquesta ajuda el personal d'administració i serveis de la UPV funcionari de carrera, personal laboral fix, o funcionari interí amb un període de carència d'un any i que estiga en actiu en el moment de realitzar l'estada i que complisca el perfil sol·licitat en els termes de referència (TdR) de l'annex I, document on es recullen les dades de l'entitat que acull els membres de la UPV i el contingut de l'activitat que cal realitzar»;  
  
Ha de dir:  
«Pot sol·licitar aquesta ajuda al personal d'administració i serveis de la UPV funcionari de carrera, personal laboral fix, personal laboral contractat temporal o funcionari interí amb un període de carència d'un any i que estiga en actiu en el moment de realitzar l'estada i que complisca el perfil sol·licitat en els termes de referència (TdR) de l'annex I, document on es recullen les dades de l'entitat que acull els membres de la UPV i el contingut de l'activitat que cal realitzar».  
  
Com a conseqüència de l'anterior es procedeix a ampliar el termini de presentació de sol·licituds fins a les 14.00 hores del 26 d'octubre de 2016.  
  
Contra la present resolució, que esgota la via administrativa, es pot interposar recurs potestatiu de reposició davant de l'òrgan que l'ha dictada, en el termini d'un mes comptador des de la publicació, d'acord amb allò previst en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, o directament es pot interposar recurs contenciós administratiu davant de l'òrgan competent, en el termini de dos mesos des de la publicació de la present resolució.  
  
València, 28 de setembre de 2016.- El rector: Francisco José Mora Mas.